Държавен вестник, бр. 58, 2019 г., стр. 21

БРОЙ  58	
Д Ъ Р Ж А В Е Н  В Е С Т Н И К 	
СТР.  21  
за плащането на сумата на държавния орган е 
7 работни дни считано от датата на постъпване 
на искането за усвояване в Министерството 
на икономиката. Плащането се счита за из-
вършено със заверката на банковата сметка 
на държавния орган с поисканата сума.
Чл. 39. (1) Усвояване на обезпечение – бан-
кова гаранция, се извършва, като министърът 
на икономиката отправя искане за усвояване 
на съответна сума по банковата гаранция 
до банката издател. Срокът за подаване 
на искането в банката издател е 7 работни 
дни считано от датата на постъпване на 
искането за усвояване в Министерството на 
икономиката.
(2) Искането следва да е писмено и да 
съдържа нареждане до банката да заплати 
посочената сума по банкова сметка на Минис-
терството на икономиката. Подлежащият на 
изпълнение акт изрично се записва в искането.
(3) Банката – издател по гаранцията, е 
длъжна да заплати поисканата парична сума 
в срок до 3 работни дни след получаване на 
първо искане за плащане. Плащането се счи-
та за извършено със заверката на банковата 
сметка на Министерството на икономиката 
с поисканата сума.
(4) Когато искането за усвояване на гаран-
цията е предявено съгласно посочените в нея 
условия, банката издател изпълнява плащането 
без право на възражения или оспорване.
(5) В срок от 7 работни дни считано от 
постъпване на усвоената сума по банковата 
сметка на Министерството на икономиката 
същата се превежда по сметката на държавния 
орган, поискал усвояването.
Чл. 40. (1) Когато до извършване на пре-
вода от Министерството на икономиката към 
съответния държавен орган постъпят повече 
от едно искания за усвояване, се удовлетво-
ряват всички искания. 
(2) Ако се установи, че общият размер на 
обезпеченията по всяка една от регистрираните 
дейности по чл. 2, ал. 1 от ЗАРИДСНПНП 
не е достатъчен да се удовлетворят всички 
искания, исканията се удовлетворяват по реда 
на тяхното постъпване до усвояване на пъл-
ния размер на всяко едно от предоставените 
обезпечения.
Чл. 41. (1) В случай че подлежащият на 
изпълнение акт бъде отменен или признат за 
нищожен с влязло в сила решение на съд или 
административен орган или изпълнението му 
бъде спряно по предвидения в закона ред, 
регистрираното лице има право да поиска 
писмено от министъра на икономиката да 
прекрати, съответно спре, започналото ус-
вояване на обезпечението. Към искането се 
прилага оригинал или заверен по надлежния 
ред препис на съответния акт, обуславящ 
прекратяването/спирането на изпълнението.
(2) В срок до 3 работни дни от постъпване 
на искането за прекратяване/спиране на ус-
вояването в Министерството на икономиката 
министърът на икономиката предприема не-
обходимите действия за прекратяване/спиране 
усвояването на обезпечението, съответно пис-
мено отказва да прекрати/спре изпълнението.
(3) Отказът за прекратяване/спиране на 
усвояването подлежи на обжалване по реда 
на Административнопроцесуалния кодекс.
(4) Когато се прекратява/спира усвояването, 
министърът на икономиката:
а) писмено оттегля искането за плащане 
по банковата гаранция до банката издател;
б) писмено спира изпълнението на превода 
към държавния орган, поискал усвояването, в 
случаите, в които банката издател е превела 
парите по сметката на Министерството на 
икономиката; в случай на спиране на изпъл-
нението усвоената парична сума остава по 
сметка на Министерството на икономиката 
като безсрочна гаранционна сума за обез-
печаване на държавното вземане по акта, 
послужил като основание за започване на 
производството по усвояване, като върху 
гаранционната сума не се дължат лихви, а 
регистрираното лице е длъжно да допълни 
предоставеното обезпечение до установените 
в закона размери в предвидените в закона 
срокове; в случай на прекратяване на из-
пълнението получената сума се превежда 
на регистрираното лице по посочена от него 
банкова сметка;
в) спира изпълнението на превода към 
държавния орган, поискал усвояването, в 
случаите, в които обезпечението е паричен 
депозит. 
Чл. 42. В случай на освобождаване на бан-
кова гаранция на основание чл. 13, ал. 1 и 4 
от ЗАРИДСНПНП оригиналът на банковата 
гаранция се връща на лицето с приемно-пре-
давателен протокол.
ЗАКЛЮЧИТЕЛНИ РАЗПОРЕДБИ 
§ 1. (1) Наредбата влиза в сила от 
26.07.2019 г.
(2) Изискването за минимална вместимост 
за складовете за съхранение на втечнен неф-
тен газ (LPG) по чл. 17, ал. 1, т. 3 относно 
минималния складов капацитет на данъчните 
складове за съхранение на втечнен нефтен газ 
(LPG) влиза в сила от 28.07.2020 г. 
§ 2. Наредбата се издава на основание чл. 4, 
ал. 4 от Закона за административното регули-
ране на икономическите дейности, свързани 
с нефт и продукти от нефтен произход. 
Министър: 
Емил Караниколов